Terima kasih kerana menggunakan perkhidmatan kami.
Nanti hubungi saya lagi, ya.
Maaf sebab selalu susahkan kamu datang jauh-jauh.
Tak adalah! Sama-sama.
Kalau begitu, saya minta diri dulu.
KEDAI DOBI KINME
STESEN ATAMI
PINTU MASUK ARKED BELI-BELAH HEIWA DORI
ARKED BELI-BELAH HEIWA DORI
KAMI DATANG KEPADA ANDA! DOBI KINME
Panasnya.
DOBI KINME
Oh, maafkan saya!
Alahai.
Mak cik dah lama tunggukah?
Mak cik baru saja sampai.
Saya buka pintu sekejap, ya. Boleh saya ambil pakaian mak cik dulu?
Baik, baik.
SELAMAT DATANG
SELAMAT DATANG! SETIAP HARI SELASA...
Tunggu sekejap, ya.
Kinme-san, mesti susah, kan, kamu bekerja seorang diri.
Eh, tak adalah.
Buat masa ini, saya masih boleh uruskan semua kerja seorang diri.
Tapi bila kutipan dan penghantaran bertindih pada hujung minggu
macam hari ini, keadaan jadi sibuk sikit.
Maaf buat mak cik menunggu.
Biar saya periksa pakaian mak cik, ya.
RESIT PENERIMAAN BARANG
Kotoran ini dah seminggu. Saya cuba sental, tapi tak hilang.
Jadi, dah seminggukah?
Boleh saya tahu ini kotoran apa?
Sos pasta tomato.
Kotoran ini boleh hilangkah?
Serahkan saja pada Kinme.
Kalau begitu, mak cik serahkan pada kamu.
Baik!
DOBI KINME
SELAMAT DATANG
EPISOD 1 SERAHKAN SAJA PADA KINME
PESANAN AKAN SIAP PADA 16 HARI BULAN
KINME
Ya, baiklah.
Selamat datang!
Boleh saya teka?
Saya yakin awak tengah teringin...
nak makan sesuatu yang manis!
Wah!
Terima kasih banyak, Yagara-san!
Memang saya tengah teringin pun!
Suami saya beli masa dia pergi kerja luar.
Saya buatkan teh, kita minum sama-sama, ya?
Tak apa. Saya kena balik cepat.
Baiklah, saya siapkan pakaian awak sekejap.
Hari ini pun awak datang naik basikalkah?
Hmm? Ya.
Hebat betul awak, padahal di sini banyak bukit.
Terima kasih. Saya berbasikal keliling Atami untuk kuatkan otot!
Satu set sut dengan seluar dan lima helai kemeja. Betul, kan?
Ya! Terima kasih.
Oh, ya. Suami saya ada cakap.
Dia kata sejak kami hantar pakaian ke kedai awak,
sut dia jadi lebih selesa dipakai.
Eh? Gembiranya saya! Di sini, saya cuci kemeja dan sut dengan air.
Oh? Bukankah sut kena cuci kering?
Memang cuci kering lebih biasa digunakan.
Ini... boleh dikatakan rahsia perniagaan...
Oh?
Saya masukkan setiap sut ke dalam beg jaring dua lapis
dan cuci satu per satu dengan teliti guna air sejuk.
Kemudian, saya sidai semalaman untuk keringkan.
Keesokan paginya, saya masukkan dalam mesin pengering sekejap.
Bila kainnya dah mula kembang,
saya akan seterika dengan lebih teliti berbanding biasa.
Bahagian depan dan belakang,
luruskan setiap jahitan dengan sangat, sangat teliti.
Sebab itulah sut itu jadi sangat selesa!
Patutlah.
Awak memang suka mendobi, ya?
Ya, betul itu!
Lagipun, itulah satu-satunya perkara yang saya tak lupa.
Jumpa lagi, Kinme-san!
Terima kasih banyak!
Oh, dah lewat rupanya.
TUTUP UNTUK HARI INI
BILIK MANDI LELAKI BILIK MANDI PEREMPUAN
Oh, kamu!
Selamat malam.
Terima kasih untuk tengah hari tadi.
Kotoran pada blaus mak cik dah hilang.
Yakah? Mak cik suka sangat blaus itu.
Terima kasih, ya!
Sama-sama!
Kalau begitu, mak cik pergi dulu. Selamat malam.
Kerja untuk hari ini dah selesai.
BILIK MANDI PEREMPUAN
Selamat malam, Okami-san.
Ya, selamat malam! Jumpa lagi!
Oh, ya. Hari ini rupanya.
Patutlah ramai orang di luar berbanding biasa.
Kalau begitu, aku buat kerja sikit lagi,
sambil dengar bunyi ini.
DOBI KINME
KEDAI CENDERAMATA KEDAI IKAN KERING ATSUEI
Oh, Kinme-san.
Selamat pagi! Awalnya kamu bangun.
Hari ini kamu cutikah?
Ah, tak. Saya bersenam sikit untuk hilangkan mengantuk sebelum buka kedai.
Yakah? Jadi, kamu dah segar sekarang?
Sebenarnya, saya susah nak bangun pagi.
Mak cik tak sangka pula. Kamu nampak macam seorang yang terurus.
Ya, ya.
Betulkah?
Alahai, baiknya.
Saya kena pergi dulu. Jumpa lagi!
Ya.
Itu anak pemilik rumah tumpangan itukah?
Rasanya dia pelajar sekolah tinggi.
Rajinnya dia, tolong dari awal pagi.
Oh! Aku kena balik.
Baiklah!
Selamat pagi, Poli-chan.
Hari yang sibuk lagi.
Mari lakukan!
Selamat datang!
Kinme-san, hari ini mak cik nak hantar pakaian ini.
Baik! Biar saya tengok.
Oh. Rasanya mak cik pernah hantar yang ini, kan?
Ya, pernah sekali.
Saya rasa saya ingat kainnya.
Kinme-san, saya datang nak ambil barang yang saya hantar.
Selamat datang. Boleh saya tengok resit awak?
Baik.
- Ini yang betulkah? - Ya.
Ini barangnya.
Terima kasih.
Terima kasih banyak!
Ya, ini Dobi Kinme.
Kutipan pada pukul 4 petang esok, kan?
Boleh saja. Boleh saya dapatkan alamat kamu...
KELUAR SEKEJAP, AKAN KEMBALI SEBENTAR LAGI - PEMILIK
SELAMAT DATANG
Selamat datang!
Aji-san.
Saya baru saja nak pergi ke rumah mak cik
untuk bayar sewa bulan ini dan ambil pakaian mak cik.
Tak boleh! Kalau kamu manjakan mak cik begitu, nanti mak cik yang susah.
Tapi mesti susah untuk mak cik naik turun bukit ini.
Kamu pun sama, kan?
Itu memang betul.
Oh, sebelum saya lupa.
Ini sewanya. Terima kasih banyak.
Ya. Sama-sama.
Cepatnya masa berlalu, kan? Kamu dah dua tahun di sini.
Ya. Terima kasih sebab layan saya dengan baik.
Mak cik tak buat apa-apa pun.
Oh, ada pelanggan bagi saya kuih. Mak cik nak minum teh?
Oh, yakah? Kalau begitu, mak cik takkan menolak.
Baiklah!
Dah mula hujan.
Padahal cuaca elok saja tadi.
Selamat datang!
Oh... Selamat tengah hari!
Nah.
Em, untuk dicuci, ya?
Em...
Ah, baik! Biar saya periksa pakaian awak, ya?
Awak ada kad ahlikah?
Sekejap.
Saya ada mak saya punya.
Oh, ya. Daripada Ishimochi-san.
Hari ini awak datang gantikan mak awakkah?
Ya, dia nampak sibuk.
Oh, begitu rupanya.
Oh. Di sini ada benang tercabut sikit.
Boleh awak sahkan dengan saya?
Ya.
Eh... kenapa?
Tak ada apa-apa.
Em, ada apa-apa yang tak ke...
Eh?
Maafkan saya!
Em...
Kertas pasir?
Macam mana awak dapat calar ini?
Eh? Oh, mungkin sebab dinding konkrit.
Awak tergesel padanya, ya?
Ya.
Sekejap saja siap ini.
Baik.
SIJIL LESEN PENCUCIAN DIDAFTARKAN DI WILAYAH SHIZUOKA
Ini cuma pembaikan sementara, tapi...
setidaknya calar itu dah tak begitu ketara.
Hebatnya! Saya ingatkan awak cuma cuci pakaian!
Taklah. Ini pun salah satu teknik pembersihan yang betul.
Selepas licinkan calar dengan kertas pasir,
saya warnakannya dengan pengilat pembetul warna. Itu saja!
Pengilat pembetul warna...
Selain pakaian biasa, di kedai ini kami juga cuci kasut,
beg kain dan kulit, serta pelbagai barangan peribadi lain.
Saya akan bersihkan apa saja yang diminta dengan sepenuh hati.
Oh! Maafkan saya!
Saya, saya... tak tahan tengok calar di kasut awak itu...
padahal awak tak minta pun!
Saya dah buat lagi sesuka hati!
Sudah tentu saya takkan caj untuk itu,
dan kalau awak tak puas hati, saya akan bayar ganti rugi!
Tak, tak apa.
Ini resit awak.
Terima kasih banyak.
Nampaknya hujan makin lebat.
Er, kalau awak sudi, saya boleh pinjamkan payung ini.
Nanti kasut awak basah pula.
Terima kasih banyak.
Sila datang lagi.
Er...
Lain kali, boleh awak tolong cucikan beg sekolah saya?
Boleh! Serahkan saja pada Kinme.
Dulu aku fikir semua kedai dobi itu sama saja,
tapi sekarang aku dah mula faham kenapa mak tukar ke kedai ini baru-baru ini.
SELAMAT DATANG
Memo Ringkas Kinme!
Selamat datang!
Selamat berkenalan. Nama saya Kinme Wakana.
Saya ingin memperkenalkan rutin harian saya
dan keadaan dalaman Dobi Kinme kepada anda semua.
Hari saya bermula dengan berjoging pada awal pagi.
Walaupun saya susah bangun pagi,
tapi berlari sambil melihat pemandangan laut yang indah buatkan mata saya segar.
Selepas pulang, saya bersiap dan mula bekerja.
Kerja utama saya pada waktu pagi ialah melayan pelanggan dan menyeterika.
Selepas rehat tengah hari, selain melayan pelanggan,
saya juga menghilangkan kotoran, mencuci,
menjemur dan mengeringkan pakaian.
Di celah-celah itu, saya juga membuat penghantaran.
Ada juga kedai lain yang waktu kerjanya
berlawanan dengan waktu kerja kedai saya.
Selepas habis kerja, saya akan berendam dengan tenang di kolam air panas.
Memang agak susah kalau musim sibuk, tapi...
Saya biasanya tidur sekitar pukul sepuluh malam. Itulah rutin harian saya.
Seterusnya, saya akan memperkenalkan keadaan dalaman kedai.
Sebaik saja masuk, ikan mas bernama Poli-chan akan menyambut anda.
Di sekeliling kaunter, ada pakaian yang dihantar oleh pelanggan.
Di tepi tingkap ada papan seterika, dan di bahagian dalam ada meja kerja untuk
menghilangkan kotoran, mesin basuh dan pengering.
Jauh di bahagian dalam, ada pintu yang menuju ke halaman belakang,
tangga untuk naik ke tingkat dua, dan tempat untuk berehat.
Itulah pengenalan rutin harian saya dan keadaan dalaman Kedai Dobi Kinme.
Saya harap anda akan terus menyokong Kedai Dobi Kinme pada masa hadapan.
Seterusnya: Kami Bangga dengan Kolam Air Panas Kami.
Terjemahan sari kata oleh Muhd Ammar dan Rakha Herdia